
_START_ARTICLE_
Ludvig Barnet
_START_SECTION_
Forfædre
_START_PARAGRAPH_
Ludvig Barnet var søn af kejser Arnulf af Kärnten, sønnesøn kong Karloman af Bayern, oldebarn af Ludvig den Tyske og tipoldebarn af kejser Ludvig den Fromme.
_START_SECTION_
Konge af Tyskland og Lothringen
_START_PARAGRAPH_
Da Ludvig var seks år gammel, døde hans far. Ludvig blev straks udråbt til konge af  Det østfrankiske Kongerige (dvs. konge af Tyskland)._NEWLINE_Ludvig Barnet havde en halvbroder Zwentibold af Lothringen (871 – 900), der var 22 år ældre end ham selv. Da Zwentibold døde, blev Ludvig også konge af Lothringen.
_START_SECTION_
Kampe med ungarerne
_START_PARAGRAPH_
I Ludvig Barnets regeringstid blev Tyskland stort set ødelagt på grund af magyarernes (ungarernes) plyndringer.
_START_SECTION_
Sidste karolinger på den tyske trone
_START_PARAGRAPH_
Efter Ludvig Barnets død regerede Konrad 1. af Franken fra 911 til 918. Derefter var Henrik Fuglefænger på tronen fra 919 til 936. _NEWLINE_Hverken Konrad eller Henrik tilhørte karolingernes slægt. Dermed blev Ludvig Barnet den sidste karolinger på den tyske trone.